ПРОТОКОЛ

№ 34

Днес, 16.05.2022 г., се проведе заседание на Общинска избирателна комисия-Нова Загора при следния дневен ред:

1. Предсрочно прекратяване на пълномощията на общински съветник от Общински съвет – Нова Загора и обявяване за избран за общински съветник, следващия в листата на Коалиция от партии „БСП за България“.

На заседанието на комисията присъстваха членове на ОИК-Нова Загора, както следва:

Председател: Сергей Иванович Дериволков

Зам.-председател: Петър Крумов Златев

Зам.-председател: Християна Йорданова Йорданова

Секретар: Бадър Исмаилов Хасанов

Членове:

Снежана Николова Николова

Галя Динева Бинева-Недева

Димитър Атанасов Захариев

Митко Донев Донев

Николина Георгиева Бахова

Павлина Огнянова Стойнова

Румянка Димитрова Русева

Руска Кръстева Колева

Йордан Иванов Вълчев

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

По т. 1 от дневния ред.

На 13.05.2022 г. в Общинска избирателна комисия /ОИК/ – Нова Загора е постъпило писмо с изх. № 0922/13.05.2022 г. от Председателя на Общински съвет Нова Загора, с което до ОИК – Нова Загора е изпратено заявление от Румен Христов Христов, избран за общински съветник от листата на Коалиция от партии „БСП за България“ в местните избори през 2019 г., с което същият заявява, че подава оставка поради избирането му за член на колективен орган за управление и контрол на публично предприятие.

С Решение № 74 от 23.09.2019 г. на ОИК – Нова Загора е извършена регистрация на кандидатската листа за общински съветници, издигната от КП „БСП за България“, в изборите за общински съветници и за кметове на 27 октомври 2019 г. С Решение № 133 от 29 октомври 2019 г. на Общинската избирателна комисия – Нова Загора е обявен за избран за общински съветник кандидата на КП „БСП за България“ - Румен Христов Христов, и впоследствие същият е положил клетва и е встъпил в пълномощия.

Съгласно чл.30, ал.4, т. 3 от Закона за местното самоуправление и местната администрация, пълномощията на общинския съветник се прекратяват предсрочно при подаване на оставка чрез председателя на общинския съвет до общинската избирателна комисия. Подаденото заявление вх. № 09124/13.05.2022г. от Румен Христов Христов е изпратено на Общинската избирателна комисия – Нова Загора в предвидения тридневен срок от постъпването му пред председателя на Общински съвет. По същество, заявлението на лицето представлява подаване на оставка, чрез която се прекратяват пълномощия му като общински съветник в Общински съвет – Нова Загора. Съгласието на кандидата за встъпване в пълномощия като общински съветник съгласно чл. 414, ал. 1, т. 3 от ИК е задължително условие да бъде включен в състава на новоизбрания общински съвет. Оттеглянето на това съгласие е основание за промяна в подредбата на кандидатите в съответната листата. Промяната следва да се извърши като по аналогия се приложи процедурата по чл. 458, ал. 1 от ИК, а именно: за избран общински съветник да се обяви следващия в съответната листа.

 След като констатира, че са изпълнени изискванията на чл. 30, ал. 4, т. 3 и ал. 5 от Закона за местното самоуправление и местната администрация, на основание чл. 30, ал. 7 от Закона за местното самоуправление и местната администрация, чл. 87, ал. 1, т. 24 и чл. 458 от Изборния кодекс, и съгласно предложението за протокол на общинската избирателна комисия за избиране на общински съветници от 28.10.2019 г. на „Информационно обслужване” АД, Общинска избирателна комисия–Нова Загора,

**РЕШИ:**

**1. Прекратява предсрочно пълномощията като общински съветник на Румен Христов Христов, с ЕГН:** **\*\*\*\*\*\*\*\*\*\*, от листата на** **КП „БСП за България“,** обявен с Решение № 133 от 29 октомври 2019 г. на Общинската избирателна комисия – Нова Загора и **ОБЕЗСИЛВА** издаденото на Румен Христов Христов удостоверение № 21/ 29.10.2019 г. за избран общински съветник.

**2. ОБЯВЯВА ЗА ИЗБРАН ЗА ОБЩИНСКИ СЪВЕТНИК следващия от листата на КП „БСП за България“** **Станимир Ташев Русев**, с ЕГН: \*\*\*\*\*\*\*\*\*\* и издава удостоверение на обявения за избран общински съветник.

Решението по т.1 не подлежи на обжалване.

Решението по т.2 може да бъде обжалвано пред Административния съд – Сливен, чрез ОИК – Нова Загора в седмодневен срок от обявяването му от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на чл. 459 от Изборния кодекс.

Жалбата не спира изпълнението на настоящото решение, освен ако съдът постанови друго.

Екземпляр от решението на ОИК – Нова Загора да се изпрати на председателя на Общинския съвет – Нова Загора, в тридневен срок от влизането му в сила.

Препис от решението да се изложи на информационното табло на ОИК – Нова Загора, намиращо се в сградата на общинска администрация: гр. Нова Загора, ул. „24 май” № 1, както и да се публикува на интернет страницата на комисията.

ГЛАСУВАЛИ: Сергей Иванович Дериволков, Петър Крумов Златев, Християна Йорданова Йорданова, Бадър Исмаилов Хасанов, Снежана Николова Николова, Галя Динева Бинева-Недева, Димитър Атанасов Захариев, Митко Донев Донев, Николина Георгиева Бахова, Павлина Огнянова Стойнова, Румянка Димитрова Русева, Руска Кръстева Колева и Йордан Иванов Вълчев „ЗА” и 0 „ПРОТИВ”.

Председател: Сергей Иванович Дериволков

Секретар: Бадър Исмаилов Хасанов